CELEX: 32018D1887
Language: lt
Date: 2018-11-30 00:00:00
Title: 2018 m. lapkričio 30 d. Komisijos įgyvendinimo sprendimas (ES, Euratomas) 2018/1887, kuriuo iš dalies keičiamas Sprendimas 90/176/Euratomas, EEB, kuriuo Prancūzijai leidžiama neatsižvelgti į tam tikrų kategorijų sandorius ir naudoti tam tikrus apytikrius įverčius nuosavų išteklių iš PVM bazei apskaičiuoti (pranešta dokumentu Nr. C(2018) 7866)

4.12.2018   
               
               
                  LT
               
               
                  Europos Sąjungos oficialusis leidinys
               
               
                  L 308/47
               
            
         KOMISIJOS ĮGYVENDINIMO SPRENDIMAS (ES, Euratomas) 2018/1887
         2018 m. lapkričio 30 d.
         kuriuo iš dalies keičiamas Sprendimas 90/176/Euratomas, EEB, kuriuo Prancūzijai leidžiama neatsižvelgti į tam tikrų kategorijų sandorius ir naudoti tam tikrus apytikrius įverčius nuosavų išteklių iš PVM bazei apskaičiuoti
         
            
               (pranešta dokumentu Nr. C(2018) 7866)
            
         
         (Tekstas autentiškas tik prancūzų kalba)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdamas į Europos atominės energijos bendrijos steigimo sutartį,
         atsižvelgdama į 1989 m. gegužės 29 d. Tarybos reglamentą (EEB, Euratomas) Nr. 1553/89 dėl galutinių vienodų nuosavų išteklių, kaupiamų iš pridėtinės vertės mokesčio, surinkimo priemonių (1), ypač į jo 6 straipsnio 3 dalies antrą įtrauką,
         pasikonsultavusi su Nuosavų išteklių patariamuoju komitetu,
         kadangi:
         
                     (1)
                  
                  
                     pagal Tarybos direktyvos 2006/112/EB (2) 371 straipsnį Prancūzija, laikydamasi 1978 m. sausio 1 d. joje taikytų sąlygų, gali ir toliau neapmokestinti tos direktyvos X priedo B dalyje išvardytų sandorių. Pagal tą straipsnį į šiuos sandorius turi būti atsižvelgta nustatant nuosavų išteklių iš pridėtinės vertės mokesčio (PVM) bazę;
                  
               
                     (2)
                  
                  
                     Komisijos sprendimu 90/176/Euratomas, EEB (3), Prancūzijai buvo suteiktas leidimas, inter alia, naudoti apytikrius įverčius apskaičiuojant, inter alia, sandorių, kurie dabar nurodyti Direktyvos 2006/112/EB X priedo B dalies 8 punkte ir kurie yra susiję su viešosios teisės reguliuojamų institucijų vykdomu vandens tiekimu, nuosavų išteklių iš PVM bazę;
                  
               
                     (3)
                  
                  
                     2018 m. balandžio 26 d. raštu Prancūzija paprašė Komisijos leidimo naudoti fiksuotą tarpinės bazės procentinę dalį apskaičiuojant Direktyvos 2006/112/EB X priedo B dalies 8 punkte nurodytų sandorių, susijusių su viešosios teisės reguliuojamų institucijų vykdomu vandens tiekimu, nuosavų išteklių iš PVM bazę. Prancūzija įrodė, kad tarpinei bazei taikoma procentinė dalis 2012–2016 m. išliko stabili. Leidimas naudoti fiksuotas procentines dalis dar labiau sumažintų administracinę naštą, susijusią su tokių sandorių nuosavų išteklių iš PVM bazės apskaičiavimu. Todėl Prancūzijai turėtų būti leista naudoti fiksuotą procentinę dalį apskaičiuojant viešosios teisės reguliuojamų institucijų vykdomo vandens tiekimo nuosavų išteklių iš PVM bazę;
                  
               
                     (4)
                  
                  
                     siekiant skaidrumo ir teisinio tikrumo, tikslinga nustatyti leidimo taikymo trukmę;
                  
               
                     (5)
                  
                  
                     todėl Sprendimą 90/176/Euratomas, EEB reikėtų atitinkamai iš dalies pakeisti,
                  
               PRIĖMĖ ŠĮ SPRENDIMĄ:
         
            1 straipsnis
            Į Sprendimą 90/176/Euratomas, EEB įterpiamas 2c straipsnis:
            
               
                  „2c straipsnis
                  Nukrypstant nuo šio sprendimo 2 straipsnio 3 dalies, apskaičiuojant Direktyvos 2006/112/EB X priedo B dalies 8 punkte nurodytų sandorių nuosavų išteklių iš PVM bazę nuo 2018 m. sausio 1 d. iki 2020 m. gruodžio 31 d. Prancūzijai leidžiama naudoti 0,02 % tarpinę bazę.“
               
            
         
         
            2 straipsnis
            Šis sprendimas skirtas Prancūzijos Respublikai.
         
         
            Priimta Briuselyje 2018 m. lapkričio 30 d.
            
               
                  Komisijos vardu
               
               Günther OETTINGER
               
                  Komisijos narys
               
            
         
         
            (1)  OL L 155, 1989 6 7, p. 9.
         
            (2)  2006 m. lapkričio 28 d. Tarybos direktyva 2006/112/EB dėl pridėtinės vertės mokesčio bendros sistemos (OL L 347, 2006 12 11, p. 1).
         
            (3)  1990 m. kovo 23 d. Komisijos sprendimas 90/176/Euratomas, EEB, kuriuo Prancūzijai leidžiama neatsižvelgti į tam tikrų kategorijų sandorius ir naudoti tam tikrus apytikrius įverčius nuosavų išteklių iš PVM bazei apskaičiuoti (OL L 99, 1990 4 19, p. 22).